**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts ar mērķi piešķirt finansējumu Valsts ieņēmumu dienestam (turpmāk – VID), lai segtu izdevumus, kas saistīti ar:   * piemaksu izmaksu Valsts ieņēmumu dienesta Muitas pārvaldes amatpersonām ar speciālajām dienesta pakāpēm par darbu paaugstināta riska apstākļos sabiedrības veselības apdraudējuma situācijā saistībā ar Covid-19 uzliesmojumu laikposmā no 2021. gada 1. jūlija līdz 2021. gada 31. jūlijam atbilstoši faktiski nostrādātajām darba stundām tiešā un uzskaitāmi pierādāmā saskarē ar Covid-19 inficētām vai iespējami inficētām personām, kā arī atbilstoši pārrēķinātajai piemaksu summai laikposmā no 2021. gada 1. marta līdz 2021. gada 30. aprīlim; * atvaļinājuma naudas pieaugumu, kas saistīts ar VID amatpersonām izmaksāto piemaksu par darbu paaugstināta riska apstākļos sabiedrības veselības apdraudējuma situācijā saistībā ar Covid-19 uzliesmojumu laikposmā no 2021. gada 1. marta līdz 2021. gada 31. jūlijam.   Ministru kabineta rīkojums stāsies spēkā tā parakstīšanas brīdī. |

`

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts sagatavots, pamatojoties uz Covid-19 infekcijas izplatības pārvaldības likuma (turpmāk – likums) 31.2 pantu un Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | VID Muitas pārvaldes amatpersonas, kuras pilda amata pienākumus robežšķērsošanas vietās uz Eiropas Savienības ārējām robežām, atrodas ciešā un laika ziņā ilgā saskarē ar robežšķērsotājiem, jo muitas kontroles procesā tiek pārbaudītas robežšķērsotāju personīgās mantas, transportlīdzeklis, kravas saturs, dzīvnieku izcelsmes produkti personīgajā bagāžā, tiek veikta personas aplūkošana. Minētās VID Muitas pārvaldes amatpersonas ir tiešā saskarē ar personas pasi, transportlīdzekļa reģistrācijas dokumentiem, pilnu kravas pavaddokumentu paketi, ar kuriem ir bijusi saskare arī citu valstu muitas amatpersonām, kravu nosūtītāju, deklarētāju pārstāvjiem.  Saskaņā ar likuma 31.2 pantu VID Muitas pārvaldes amatpersonām ar speciālajām dienesta pakāpēm nosaka piemaksu par darbu paaugstināta riska apstākļos saistībā ar Covid-19 infekcijas slimības uzliesmojumu 75% apmērā no stundas algas likmes. Likums paredz ar piemaksām saistītos izdevumus segt no valsts budžeta programmas 02.00.00 “Līdzekļi neparedzētiem gadījumiem” atbilstoši faktiski nepieciešamajam apmēram.  2021. gada jūlijā tiešā un uzskaitāmi pierādāmā saskarē ar Covid-19 inficētām vai iespējami inficētām personām VID Muitas pārvaldes amatpersonas nostrādāja 36 488 darba stundas, kas kopumā izmaksāja 181 504,67 *euro* (samaksa par stundu darbu un darba devēja valsts sociālās apdrošināšanas obligātās iemaksas).  2021. gada martā un aprīlī VID Muitas pārvaldes amatpersonām atbilstoši pārrēķinātajai piemaksu summai izmaksātas piemaksas par tiešā un uzskaitāmi pierādāmā saskarē ar Covid-19 inficētām vai iespējami inficētām personām atbilstoši nostrādātajām 2101 darba stundām par kopējo summu 10 060,18 *euro* (samaksa par stundu darbu un darba devēja valsts sociālās apdrošināšanas obligātās iemaksas).  Lai segtu izdevumus, kas saistīti ar piemaksas par š.g. jūliju izmaksu un pārrēķinātās piemaksas par š.g. martu un aprīli izmaksu, VID Muitas pārvaldes amatpersonām par darbu paaugstināta riska apstākļos sabiedrības veselības apdraudējuma situācijā saistībā ar Covid-19 uzliesmojumu, no valsts budžeta programmas “Līdzekļi neparedzētiem gadījumiem” VID ir nepieciešams papildu finansējums 191 565 *euro* apmērā.  Rīkojuma projektā paredzēts piešķirt papildu finansējumu, lai segtu VID radušos papildus izdevumus (atvaļinājuma naudas pieaugumu), kas saistīti ar VID amatpersonām izmaksāto piemaksu par darbu paaugstināta riska apstākļos sabiedrības veselības apdraudējuma situācijā saistībā ar Covid-19 uzliesmojumu laikposmā no 2021. gada 1. marta līdz 2021. gada 31. jūlijam. Saskaņā ar Valsts un pašvaldību institūciju amatpersonu un darbinieku atlīdzības likuma 3.1 pantu par ikgadējā apmaksātā atvaļinājuma un apmaksātā papildatvaļinājuma laiku samaksu aprēķina darba dienu vai stundu skaitu reizinot ar darba dienas vai stundas vidējo izpeļņu, kuru aprēķina no darba samaksas par pēdējiem sešiem mēnešiem. VID amatpersonām ir izmaksāta piemaksa par darbu paaugstināta riska apstākļos sabiedrības veselības apdraudējuma situācijā par laikposmu no 2021. gada 1. marta līdz 2021. gada 31. jūlijam, kas veido finansiālu ietekmi 122 049 *euro* apmērā uz VID atlīdzības izmaksai 2021.gadam piešķirto finansējumu.  Lai segtu izdevumus, kas saistīti ar atvaļinājuma naudas pieaugumu, no valsts budžeta programmas “Līdzekļi neparedzētiem gadījumiem” VID ir nepieciešams papildu finansējums 122 049 *euro* apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (VID) |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 342 424 | 0 | 0 | 0 | 0 | 0 |
| 2.1. valsts pamatbudžets | 0 | 342 424 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -342 424 | 0 | 0 | 0 | 0 | 0 |
| 3.1. valsts pamatbudžets | 0 | -342 424 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +342 424 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Papildus nepieciešamā finansējuma aprēķini:  **VID nodarbināto darbs tiešā un uzskaitāmi pierādāmā saskarē ar Covid-19 inficētām vai iespējami inficētām personām 2021.gada jūlijā**   |  |  |  |  |  | | --- | --- | --- | --- | --- | | **Patstāvīgā**  **struktūrvienība** | **Jūlijs** | | | | | **Nodarbināto skaits** | **Nostrādātās stundas** | **Summa, EUR** | **Summa ar DD VSAOI, EUR** | | Muitas pārvalde | 489 | 36 488 | 146 860,32 | 181 504,67 | | **Kopā** | **489** | **36 488** | **146 860,32** | **181 504,67** |   **VID nodarbināto piemaksas pārrēķins par 2021.gada martu un aprīli**   |  |  |  |  |  | | --- | --- | --- | --- | --- | | **Patstāvīgā**  **struktūrvienība** | **Marts un Aprīlis** | | | | | **Nodarbināto skaits** | **Nostrādātās stundas** | **Summa, EUR** | **Summa ar DD VSAOI, EUR** | | Muitas pārvalde | 17 | 2101 | 8 139,96 | 10 060,18 | | **Kopā** | **17** | **2101** | **8 139,96** | **10 060,18** |   **Finansiālā ietekme no VID nodarbinātajiem izmaksātās piemaksas par darbu tiešā un uzskaitāmi pierādāmā saskarē ar Covid-19 inficētām vai iespējami inficētām personām 2021.gada jūlijā**  122 049 euro = 762 805 euro (izmaksa par martu līdz jūliju) / 125 (darba dienu skaits no marta līdz jūlijam) \* 20 (ikgadējā atvaļinājuma darba dienu skaits) | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumus sedz no valsts budžeta programmas 02.00.00 “Līdzekļi neparedzētiem gadījumiem”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts attiecas tikai uz VID nodarbinātajiem un neskar plašāku sabiedrības loku. |
| 2. | Sabiedrības līdzdalība projekta izstrādē | Nav nepieciešams nodrošināt sabiedrības līdzdalību. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija (VID) |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav paredzēta jaunu institūciju izveide, esošu institūciju likvidācija vai reorganizācija. Nav ietekme uz institūcijas cilvēkresursiem. |
| 3. | Cita informācija | Nav. |

Finanšu ministrs J.Reirs

Bagāta 67120248

Signe.Bagata@vid.gov.lv